PATVIRTINTA

Raseinių Viktoro Petkaus progimnazijos

direktoriaus 2022 m. spalio 19 d.

įsakymu Nr. V-24-322

**RASEINIŲ VIKTORO PETKAUS PROGIMNAZIJOS MOKINIŲ NAUDOJIMOSI TRANSPORTU TVARKOS APRAŠAS**

**I SKYRIUS**

 **BENDROSIOS NUOSTATOS**

 1. Šis tvarkos aprašas reglamentuoja mokinių, vykstančių į Raseinių Viktoro Petkaus progimnaziją (toliau – mokykla), ne mokykliniu autobusu vežimo organizavimą, važiavimo išlaidų kompensavimą mokiniams, kompensacijų apskaičiavimą ir jų mokėjimą.

2. Šis tvarkos aprašas sudarytas, vadovaujantis Lietuvos Respublikos švietimo įstatymo 36 straipsnio 1 punktu, Lietuvos Respublikos transporto lengvatų įstatymo 6 straipsnio 1 punktu, Lietuvos Respublikos švietimo, mokslo ir sporto ministro 2016 m. birželio 30 d. įsakymu Nr. V-620 patvirtinto Mokinių vežimo mokykliniu autobusu tvarkos aprašu (Lietuvos Respublikos švietimo, mokslo ir sporto ministro patvirtintu 2021 m. balandžio 12 d. įsakymu Nr. V-537 „Dėl švietimo ir mokslo ministro 2016 m. birželio 30 d. įsakymo Nr. V-620 „Dėl mokinių vežimo mokykliniu autobusu tvarkos aprašo patvirtinimo“ pakeitimu“).

3. Pagrindinės sąvokos:

3.1. **vežėjas** – įmonė, registruota įstatymu nustatyta tvarka ir turinti teisę vežti keleivius;

3.2. **tolimojo reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius nustatytais maršrutais daugiau kaip per dviejų savivaldybių (neįskaitant miestų savivaldybių ) teritorijas;

3.3. **vietinio (miesto) reguliaraus susisiekimo autobusai** - kelių transporto priemonės, vežančios keleivius pagal patvirtintus tvarkaraščius miesto maršrutais;

3.4. **vietinio (priemiestinio) reguliaraus susisiekimo autobusai** – kelių transporto priemonės, vežančios keleivius pagal patvirtintus tvarkaraščius nustatytais priemiestiniais maršrutais ne daugiau kaip per dviejų gretimų savivaldybių (neįskaitant miestų) teritorijas;

3.5. **reguliarūs reisai** – reisai, kuriais keleiviai vežami nustatytu dažnumu ir maršrutais, kelionės metu, paimant ir išleidžiant keleivius tam tikslui įrengtose stotelėse, laikantis iš anksto nustatytų tvarkaraščių ir tarifų;

3.6. **specialūs reisai** – reisai, kai vežamos specialios keleivių grupės (šiuo atveju mokiniai į ugdymo įstaigas ir atgal).

**II SKYRIUS**

 **MOKINIŲ VEŽIMO ORGANIZAVIMAS**

4. Privalomas priešmokyklinės ugdymo grupės, 1–8 klasių mokinių, gyvenančių kaimuose ir miesteliuose, kurie priklauso mokyklos aptarnaujamai teritorijai, pavėžėjimas į mokyklą ir iš jos yra vykdomas iki 40 km. atstumu darbo dienomis.

5. Mokinių pavėžėjimas į mokyklą ir iš jos yra vykdomas autobusais, reguliariaisiais vietinio (miesto ir priemiestinio) susisiekimo maršrutais, jų nesant – tolimojo reguliaraus susisiekimo ar kitų vežėjų autobusais arba specialiųjų reisų autobusais, kurių maršrutai tvirtinami Raseinių rajono savivaldybės tarybos sprendimu.

6. Mokinių pavėžėjimą į mokyklą ir iš jos reguliariaisiais vietinio (miesto ir priemiestinio) susisiekimo autobusais ir specialių reisų autobusais organizuoja Raseinių rajono savivaldybės administracija.

7. Mokiniai, važiuojantys reguliariaisiais vietinio (miesto ir priemiestinio) susisiekimo maršrutais privalo turėti mokinio pažymėjimą.

8. Mokinio pažymėjimą mokinys pateikia vairuotojui įlipęs į autobusą.

9. Mokinių pavėžėjimas vykdomas tik mokiniui važiuojant mokinio pažymėjime nurodytu maršrutu.

**III SKYRIUS**

 **MOKINIŲ, VAŽIUOJANČIŲ MARŠRUTAIS, KURIUOS APTARNAUJA KITŲ RAJONŲ VEŽĖJAI VAŽIAVIMO IŠLAIDŲ KOMPENSAVIMAS**

10. Mokiniai į mokyklą ir namus gali važiuoti maršrutais, kuriuos aptarnauja kitų rajonų vežėjai, tik tuo atveju, jei tinkamu laiku (1 val. pasibaigus pamokoms ir/arba skirtumas tarp išvykimo laikų yra daugiau negu pusė valandos) nevažiuoja vežėjas, su kuriuo sutartį dėl keleivių pavėžėjimo yra sudariusi Raseinių rajono savivaldybės administracija.

11. Mokykla 100 proc. kompensuoja išlaidas už bilietus, pirktus iš kitų rajonų vežėjų tik tuo atveju, kai mokiniai vyksta į mokyklą ir atgal iš jai priskirtos aptarnavimo teritorijos.

12. Mokiniai, gyvenantys kaime ir važiuojantys į mokyklą maršrutais, kuriuos aptarnauja kitų rajonų vežėjai, perka keleivių važiavimo bilietus. Juos mėnesiui pasibaigus, suklijuotus ant A4 formato lapo, pateikia klasės vadovui. Jis užpildęs Ataskaitą apie mokinio, važiuojančio maršrutais, kuriuos aptarnauja kitų rajonų vežėjai, pateiktus važiavimo bilietus (aprašo 1 priedas), pristato mokyklos direktoriaus pavaduotojui ugdymui, atsakingam už mokinių pavežimą. Šis asmuo bilietus ir Ataskaitą pateikia Raseinių rajono savivaldybės administracijos Įstaigų centralizuotos buhalterijos apskaitos skyriui (toliau – buhalterija).

13. Buhalterija apskaičiuoja ir išmoka mokiniui priklausančios kelionės išlaidų kompensacijas.

14. Važiavimo išlaidos mokiniams kompensuojamos už praėjusį mėnesį ne vėliau kaip iki kito mėnesio 8 d., iš mokyklai šiam tikslui skirtų lėšų.

15. Mokiniams kitos važiavimo lengvatos, nenustatytos šiuo tvarkos aprašu, išimties atveju gali būti suteikiamos tik atskiru Raseinių rajono savivaldybės tarybos sprendimu.

16. Mokyklos direktorius asmeniškai atsako už važiavimo išlaidų kompensacijų apskaičiavimo, buhalterinės apskaitos vedimo ir kompensacijų išmokėjimo teisingumą.

**IV SKYRIUS**

 **BAIGIAMOSIOS NUOSTATOS**

17. Nusiskundimai dėl mokyklos nustatytos mokinių, važiuojančių maršrutais, kuriuos aptarnauja kitų rajonų vežėjai, važiavimo išlaidų kompensavimo tvarkos pateikiami raštu mokyklos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Mokinių transporto naudojimo tvarkos aprašo

1 priedas

**RASEINIŲ VIKTORO PETKAUS PROGINAZIJOS**

**ATASKAITA**

**APIE MOKINIŲ, VAŽIUOJANČIŲ MARŠRUTAIS, KURIUOS APTARNAUJA KITŲ RAJONŲ VEŽĖJAI, PATEIKTUS VAŽIAVIMO BILIETUS, KURIŲ ĮSIGIJIMO IŠLAIDOS KOMPENSUOJAMOS**

202\_\_ m. \_\_\_\_\_\_\_\_\_\_\_\_\_\_\_\_\_ d. Nr.

|  |  |  |  |  |  |  |
| --- | --- | --- | --- | --- | --- | --- |
| **Eil.****Nr.** | **Keleivio vardas, pavardė** | **Maršruto pavadinimas (nurodytas biliete)** | **Važiuota kartų per mėnesį** | **Bilieto kaina (Eur)** | **Kompensacijos suma (Eur)** | **Pastabos (Priežastys, kodėl važiuoja ne Raseinių AP autobusu)** |
|  |  |  |  |  |  |  |
| **Iš viso:** |  |  |  |  |

 Mokyklos direktorius \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( Parašas ) (Vardas ir pavardė)

 Rengėjas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 ( Parašas ) (Vardas ir pavardė)